Sacrosancte ecclesie Sancti Vincentii que est infra muros Matisconis cui Giraldus episcopus preest. Ego in Dei nomine Adalgisus levita dono pro remedio anime mee ad ipsam casam Dei aliquid ex rebus meis que sunt in pago Matisconense, in agro Melionacense, in villa Moyson; hoc est curtilus quod de Teudone et uxore sua Leugari conquisivi, et terminat a mane et a medio die et a sero vias publicas et a circio terra Condulrici et via publica. Infra istos terminos ipsum curtilum, preter tres petiolas a sero quas incartatas habeo, ad ipsam casam Dei dono ad stipendia fratrum, ea ratione ut dum ego vivo usum et fructum habeam, post meum decessum Adalardus teneat. Similiter dono illas res quas de Ansberto et Eldeverga conquisivi, et de Teudone et Leutgara, similiter illas quas de Amebalto et uxore sua acquisivi, hoc est silva increpita, et in ipsa fine pratum quod de Geldone et Fulcodo conquisivi; et in fine Varennas pratos quos de Veraldo conquisivi, similiter et illos quos de Geldone et Fulcodo conquisivi, qui in ipsas Varennas resident. Similiter in fine Moyson terram arabilem que de Amebalto et de Geldone et de Adalardo conquisivi. Post meum decessum, Adalardus ipsas res teneat ea ratione ut annis singulis, festivitate omnium sanctorum, refectionem in refectorio canonicis Sancti Vincentii ostendat; post suum decessum, ad ipsam casam Dei perveniat. Adalgisus levita qui firmavit. S. Eurardi. S. Emardi. S. Gondulrici.